เงินบาทปิด 33.18/20
ธนาคารซีไอเอ็มบี รายงาน เงินบาทปิด 33.18/20 แกว่งแคบ พรุ่งนี้มองกรอบที่ 33.10-33.25 บาท
8 ก.พ. 2553

ธนาคารซีไอเอ็มบี รายงาน เงินบาทปิด 33.18/20 แกว่งแคบ พรุ่งนี้มองกรอบที่ 33.10-33.25 บาท
นักบริหารเงินจากธนาคารซีไอเอ็มบีไทย เปิดเผยว่า เงินบาทปิดตลาดวันนี้อยู่ที่ระดับ 33.18/20 บาท/ดอลลาร์ ทรงตัวจากช่วงเช้าที่เปิดตลาดอยู่ในระดับเดียวกัน โดยระหว่างวันเงินบาทลงไปอ่อนค่าสุดที่ระดับ 33.20/22 บาท/ดอลลาร์
"วันนี้เงินบาทแกว่งตัวอยู่ในกรอบแคบๆ ไม่ค่อยมีข่าวอะไรที่จะมีผลต่อการเคลื่อนไหวของเงินบาทมากนัก มีเพียงการประกาศตัวเลขเศรษฐกิจตามปกติของสหรัฐฯ ในคืนนี้" นักบริหารเงิน กล่าว
ส่วนสกุลเงินต่างประเทศช่วงปิดตลาดวันนี้ ค่าเงินเยนอยู่อยู่ที่ระดับ 89.40/43 เยน/ดอลลาร์ ส่วนค่าเงินยูโรอยู่ที่ระดับ 1.3695/3698 ดอลลาร์/ยูโร
คืนนี้ สหรัฐฯ จะประกาศข้อมูลทางเศรษฐกิจที่สำคัญ คือ Conference Board จะเปิดเผยดัชนีการจ้างงานเดือนม.ค. 
นักบริหารเงิน มองว่า วันพรุ่งนี้เงินบาทอาจอ่อนค่าลงอีก ซึ่งเป็นไปตามทิศทางเดียวกันกับค่าเงินสกุลอื่นๆ ในภูมิภาค เนื่องจากช่วงนี้ดอลลาร์สหรัฐฯ แข็งค่า โดยพรุ่งนี้ให้กรอบเงินบาทไว้ที่ 33.10-33.25 บาท/ดอลลาร์